da ro da da ro da da da da da da da da da da da pl da da eo da da cs da da da da da da da da da da da da da da de da en es es es
TILMELD DIN SKOLE TILMELD DIN SKOLE
Her kan du tilmelde din skole til Venskabsløbet
Venskabsløbet er et velgørenhedsløb, som I selv kan afholde på jeres skole, hvor skolens elever løber for et godt formål. Det er en dag med masser af sjov, fællesskab og samvær. De fleste børn kan løbe, og de fleste børn - store som små - kan også godt lide at hjælpe andre. På den måde favner Venskabsløbet både de små og store klassetrin og kan være med til at skabe sammenhold på tværs af klassetrin. Dagen handler om den fælles indsats og ikke det enkelte barns præstation.
Venskabsløbet er let at arrangere og gratis for skolerne at deltage i. Nogle skoler afholder Venskabsløbet på Skolernes Motionsdag. Men det er op til jer, hvor, hvornår og hvordan I selv afholder det.
I får jeres egen indsamlingsside, når I tilmelder skolen. Her kan forældre og andre sponsorer støtte indsamlingen og give et skulderklap til eleverne. På jeres indsamlingsside kan I løbende se, hvor mange penge I har samlet ind. I kan dele skolens indsamlingsside via skolens forskellige kanaler f.eks. Aula og skolens sociale medier. Ved behov kan vi nemt oprette et MobilePay nr. til jeres indsamling. OBS alle donationer er anonyme.
Læs her mere om Venskabsløbet
Find her mere inspiration fra Red Barnet til skoler
Har du spørgsmål, så skriv til os på venskabsloebet@redbarnet.dk eller ring på 35 36 55 55.
Sørvad Ørnhøj Skole løber for Ukraine
291 har doneret Støt
Humlebæk Skole løber for Ukraine
3 har doneret Støt
Strandvejsskolen løber for Red Barnet
520 har doneret Støt
Det går pengene til
Pengene, som eleverne løber ind, går til Red Barnets arbejde - bl.a. med at bekæmpe mobning i skolerne og på nettet samt at arrangere sommerlejre, aktiviteter og oplevelser for udsatte børn og deres familier.
Kom godt i gang
Der venter alle skolens elever en dag med masser af bevægelse, fællesskab og høj puls, når I deltager i Venskabsløbet. Her finder du alt, hvad du skal bruge for at arrangere Venskabsløbet på din skole.
Hvad går Venskabsløbet ud på? Hvornår foregår det? Hvad får eleverne ud af det? Hvordan opstod Venskabsløbet?
Vi har samlet svar på de oftest stillede spørgsmål her.